30. 11. 93 De Europæiske Fællesskabers Tidende Nr. L 295/1 (Retsakter hvis offentliggørelse er obligatorisk) RÅDETS FORORDNING (EF) Nr. 3274/93 af 29. november 1993 om forhindring af levering af visse varer og tjenesteydelser til Libyen RÅDET FOR DEN EUROPÆISKE UNION HAR — under henvisning til traktaten om oprettelse af Det Euro- pæiske Fællesskab, særlig artikel 228 A, under henvisning til den fælles holdning vedtaget af Rådet for Den Europæiske Union den 22. november 1993, under henvisning til forslag fra Kommissionen, og ud fra følgende betragtninger : Rådet har udstedt forordning (EØF) nr. 945/92 (?) i over- ensstemmelse med resolution 748 (1992) vedtaget af De Forenede Nationers Sikkerhedsråd ; De Forenede Nationers Sikkerhedsråd besluttede i betragtning af, at Libyen stadig ikke efterkommer dets resolution 731 (1992) og 748 (1992), i medfør af kapitel VII i De Forenede Nationers pagt ved resolution 883 (1993) at forlænge de foranstaltninger, der blev vedtaget ved resolution 748 (1992); Fællesskabet har besluttet at optage de supplerende foran- staltninger i et enkelt fællesskabsinstrument for at skabe større klarhed ; på denne baggrund kan Rådets forordning (EØF) nr. 945/92 ophæves ; Fællesskabets lovgivning bør i overensstemmelse med De Forenede Nationers Sikkerhedsråds resolution 748 (1992) og 883 (1993) ikke berøre bestemte lufttransportydelser, der er begrundet ud fra væsentlige humanitære hensyn, eller forhindre levering af bestemte former for nødudstyr eller udstyr og tjenesteydelser, der er direkte forbundet med civil flyvekontrol — UDSTEDT FØLGENDE FORORDNING : Artikel 1 1. Der nægtes ethvert fly tilladelse til at starte fra eller lande på eller overflyve Fællesskabets område, hvis flyet skal lande på eller er startet fra Libyens område. 2.  Der gives dog tilladelse, når den pågældende flyv- ning ud fra væsentlige humanitære hensyn er blevet god- () EFT nr. L 101 af 15. 4. 1992, s. 53. kendt af det udvalg, der er nedsat ved paragraf 9 i resolu- tion 748 (1992) vedtaget af De Forenede Nationers Sikkerhedsråd. Artikel 2 1. Alle Libyan Arab Airlines' kontorers virksomhed og drift forbydes, og selskabets kontorer lukkes fuldstændig. 2. Alle handelstransaktioner med Libyan Arab Airlines forbydes, også honorering eller endossering af billetter og andre dokumenter udstedt af dette luftfartsselskab. Artikel 3 1. Direkte eller indirekte levering til Libyen af de i bilaget til denne forordning opregnede varer og/eller tjenesteydelser er forbudt. 2. Medlemsstaternes kompetente myndigheder kan dog give forudgående tilladelse til levering af varer og tjenesteydelser til Libyen, såfremt disse varers og/eller tjenesteydelsers endelige anvendelse adksiller sig fra den endelige anvendelse, som er anført i bilaget til denne forordning. 3. Medlemsstaterne underretter inden for 30 dage -hinanden og Kommissionen om udførsler, som er tilladt i medfør af stk. 2. Artikel 4 1. Libyens regering og offentlige myndigheder samt handels- eller industriforetagender eller offentlige værker, der ejes eller kontrolleres direkte eller indirekte af Libyens regering eller offentlige myndigheder, eller enhver, som medlemsstaterne anser for at handle enten på den libyske regerings eller de libyske offentlige myndig- heders vegne eller på vegne af en enhed, som i relation til denne forordning kontrolleres af den libyske regering eller de libyske offentlige myndigheder, kan råde over pengemidler og andre finansielle ressourcer fra deres salg eller levering af olie eller olieprodukter, herunder naturgas